
Jonavos rajono savivaldybės 

Administracijai                                                                    2021 - 12 - 01    Nr. 1V-57 

IŠVADA DĖL KORUPCIJOS PASIREIŠKIMO TIKIMYBĖS JONAVOS VAIKŲ LOPŠELYJE-DARŽELYJE ,,PAKALNUTĖ“ 2020-2021 M. 

Vadovaujantis Lietuvos Respublikos vyriausybės 2017 m. kovo 15 d. nutarimu Nr. 184 ,,Dėl Lietuvos respublikos vyriausybės 2002 m. spalio 8 d. nutarimo Nr. 1601 ,,Dėl korupcijos rizikos analizės atlikimo tvarkos patvirtinimo“ pakeitimo‘‘,   Jonavos vaikų lopšelyje- darželyje ,,Pakalnutė“(toliau – įstaiga) atliktas korupcijos tikimybės nustatymas ir vertinimas, analizuotas 2020-2021  laikotarpiu.

Vertinimas atliktas dokumentiniu būdu, formaliuoju ir palyginimo metodais:

1. Parengta Jonavos vaikų lopšelio-darželio ,,Pakalnutė“ korupcijos prevencijos programos įgyvendinimo 2020-2022 m. priemonių plano vykdymo ataskaita už 2020 metus; 

2. 2020 m. balandžio 14 d. direktoriaus įsakymu Nr. 1V-24 patvirtinta ,,Jonavos vaikų lopšelio-darželio korupcijos prevencijos programa 2020-2022 m.“ ir Jonavos vaikų lopšelio-darželio „Pakalnutė“ korupcijos prevencijos 2020-2022 metų priemonių planas.
3. Peržiūrėti direktorės įsakymai  personalo klausimais, veiklos klausimais.

Tyrimo metu nustatyta:

1. Per 2020-2021 m.  laikotarpį įstaigoje    nebuvo užfiksuota Lietuvos Respublikos korupcijos prevencijos įstatymo 2 str. 2 dalyje nurodytų  korupcinio pobūdžio nusikalstamų veikų ir kitų tapataus pobūdžio, tačiau mažiau pavojingų teisės pažeidimų.

2. Jonavos vaikų lopšelyje- darželyje ,,Pakalnutė“  kontrolės ir priežiūros vykdymas nėra pagrindinė funkcija. Įstaigai nesuteikti įgaliojimai vykdyti veiklą, skirtą prižiūrėti, kaip kiti fiziniai ar juridiniai asmenys laikosi įstatymų, kitų teisės aktų ar vykdyti kontrolės funkcijas. 

3. Darbuotojų funkcijos, uždaviniai bei atsakomybė yra išsamiai reglamentuoti darbuotojų pareigybių aprašymuose,  įstaigos  Darbo tvarkos taisyklėse, įstaigos nuostatuose (patvirtinta Jonavos rajono savivaldybės tarybos 2021 m. lapkričio 25 d. sprendimu Nr. 1 TS – 188)

4. Įstaigos  veikla nėra susijusi su leidimų, nuolaidų, lengvatų ir kitokių papildomų

 teisių suteikimu ar apribojimu. Mokestinės lengvatos yra nustatytos    Jonavos rajono savivaldybės tarybos 2019 m. lapkričio 21 d. sprendimu Nr. 1TS -214   ,, Dėl atlyginimo dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą nustatymo, mokėjimo ir lėšų panaudojimo  tvarkos aprašo patvirtinimo“ šia tvarka ir vadovaujasi Jonavos vaikų lopšelis-darželis “Pakalnutė”. 
4. Įstaigos vadovas priima mažai sprendimų, kuriems nereikia steigėjo – 

Jonavos rajono savivaldybės tarybos arba savivaldybės administracijos patvirtinimo arba suderinimo. Įvairioms veiklos sritims yra sudarytos komisijos, darbo grupės,  metodinės grupės, kurių darbas reglamentuotas įstaigos nuostatuose.

                         6. Jonavos vaikų lopšelyje- darželyje ,,Pakalnutė“ veikloje nenaudojama valstybės ar tarnybos paslaptį sudaranti informacija.

7. Specialiųjų tyrimų tarnyba teisės aktų nustatyta tvarka korupcijos rizikos analizės

 įstaigoje neatliko.

Korupcijos pasireiškimo tikimybės patikrinimo išvados:

1. Atlikus Jonavos vaikų lopšelyje- darželyje ,,Pakalnutė“ sričių vertinimą nustatytą, kad korupcijos pasireiškimo tikimybė įstaigoje minimali.

2. Įstaigos   turto valdymas ir disponavimas apskaitomas Centralizuotoje savivaldybės biudžetinių įstaigų buhalterijoje, atliekant kasmetinę turto inventorizaciją, sudarant ir patvirtinant apyrašus.

3. Mokytojai  ir kiti pedagoginiai darbuotojai priimami į darbą vadovaujantis Lietuvos Respublikos švietimo ir mokslo ministro 2011 m. rugsėjo 15 d. įsakymu Nr. V – 1680 „Dėl mokytojų priėmimo ir atleidimo iš darbo tvarkos aprašo“. Kiti darbuotojai priimami vadovaujantis  Lietuvos Respublikos Darbo kodeksu.  
4. Vykdant 2020 m. balandžio 14 d. Jonavos vaikų lopšelio-darželio „Pakalnutė“ direktorės įsakymu Nr. 1V-24 patvirtintą ,,Jonavos vaikų lopšelio-darželio ,,Pakalnutė“ korupcijos prevencijos programos įgyvendinimo 2020-2022 metų priemonių planą“: 

4.1. Sudarytas visų įstaigoje priimtų įsakymų, tvarkų segtuvas  pateiktas rašvedės kabinete visų darbuotojų žiniai , nuolat atnaujinamas. 

4.2. Vaikai į įstaigą  priimami vadovaujantis Jonavos rajono savivaldybės tarybos 2016 m. vasario 25 d. sprendimu Nr. 1 TS- 51 ,,Dėl Jonavos rajono savivaldybės tarybos 2013 m. sausio 31 d. sprendimo Nr. 1TS-15 „Dėl centralizuoto vaikų priėmimo į Jonavos rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo‘‘ dalinio pakeitimo “.   2020-2021  mokslo metams priimti ne visi norintys lankyti  įstaigą, 2020 m. rugsėjo 1 d. nepatenkinti 5-6 metų amžiaus 4 vaikų tėvų prašymai, norintys pereiti iš kitų įstaigų į lopšelį-darželį „Pakalnutė“.   Apie laisvas vietas,  mokslo metų eigoje, kiekvieną mėnesį informuojamas Jonavos rajono savivaldybės administracijos Švietimo, kultūros ir sporto skyrius, kuris skelbia informaciją  rajono spaudoje ir Jonavos savivaldybės internetiniame puslapyje. 

4.3. Viešai  skelbiamos    administracijos    darbo  valandos,  budėjimo     laikas,     kada bendruomenės nariai gali kreiptis  į administracijos  darbuotoją    jiems patogiu laiku t.y. po savo darbo valandų .  

4.4.Viešųjų pirkimų konkursai vykdomi elektroniniu būdu per CVPĮS, CPO sistemas ir pagal  įstaigoje  patvirtintą „Viešųjų pirkimų tvarką“. Apie viešuosius pirkimus skelbiama teisės aktų nustatyta tvarka internete. Įstaigos internetinėje svetainėje  atskiroje nuorodoje talpinamos įstaigos finansinės ataskaitos. Kiekvienų metų rugsėjo mėn. informacija-suvestinės  apie  MK ir Aplinkos lėšų panaudojimą skelbiama grupių stenduose. 
Direktorė                                                                                            Simona Černiauskienė
Virginija Jurkevičienė , tel.( 8 349) 52 053

